open-index/open-wikipedia-markdown huggingface dataset:
Plevník-Drienové

**Plevník-Drienové** je obec na severozápade Slovenska v okrese Považská Bystrica.
Nachádza sa medzi mestami Považská Bystrica a Bytča.

## Dejiny
Prvá písomná zmienka o obci Plevník-Drienové sa datuje od roku 1354 v spojitosti s Považskobystrickým panstvom, ktoré podľa písomných údajov jestvovalo od 14. storočia. Centrom panstva bol počas celého stredoveku až do konca 18. storočia Považský hrad. Obec sa začala tvoriť na vŕšku pod vrcholom Dúbravky, ako bolo zvykom v tejto dobe. Považská Bystrica mala v 2. polovici 14. storočia približne 40 domov, Plevník asi päť a 40 obyvateľov. V tomto storočí sa rozšíril žľazový a pľúcny mor „čierna smrť“, ktorá vyľudnila celé osady a obce. Cesta pozdĺž toku Váhu bola známa ako obchodná aj vojenská – so smermi na Moravu, Poľska, Uhorska. Poloha bola teda veľmi výhodná. Obec bola evidovaná ako poddanská – žili tu len poddaní. Obyvatelia boli väčšinou pastieri, poľnohospodári a ovocinári. Plevník-Drienové vznikol zlúčením obcí Plevník a Drienové v roku 1952. 
 
### Udalosti
* 1354 – 1. historický údaj Plevnuk anno domini 1354
* 1432 – nájazdy husitov, vypálený Považský hrad a okolité dediny
* 1529 – Plevník vyplienený, boje rodu Podmanických
* 1852 – sceľovanie majetkov, väčšina zemianských majetkov prešlo do rúk boháča Poppera
* 1889 – požiar, podľahlo 90 domov
* 1890 – vybudovaná železničná zastávka
* 1918 – koniec 1. svetovej vojny
* 1927 – zriadená trojtriedna škola
* 1936 – elektrifikácia obce
* 1938 – vyhlásená všeobecná mobilizácia
* 1944 – začala činnosť partizánskej skupiny
* 1945 – oslobodenie obce
* 1950 – zavedený rozhlas
* 1960 – otvorenie futbalového ihriska
* 1988 – vybudovaná pristávacia plocha pre malé lietadlá
* 1991 – návšteva prezidenta ČSFR Vacláva Havla
* 1998 – otvorenie lyžiarskeho vleku
* 2004 – 650.výročie prvej písomnej zmienky
* 2004 – výstavba diaľnice D1

;Zmeny úradných názvov
Počas histórie obcí došlo niekoľkokrát k ich premenovaniu, koncom 19. storočia sa nevyhli pomaďarčeniu.

right|náhľad|Pohľad od Váhu

**Počet obyvateľov :**

* Plevník-Drienové
** 1950 – 1 279 obyvateľov
** 1980 – 1 643 obyvateľov
** 1992 – 1 564 obyvateľov
** 2004 – 1 599 obyvateľov

## Polohopis
Obec Plevník-Drienové sa rozprestiera na ľavom brehu Váhu v južnej časti Bytčianskeho podolia v doline Drienovky. Západnú časť chotára tvoria náplavy Váhu a Drienovky, strednú – pahorkatinnú časť v Manínskych vrchoch tvoria druhohorné horniny s výraznými bradlovými tvrdošmi. Pohorie, ktoré sa tiahne v katastrálnom území obce po jeho ľavej strane patrí do Súľovských vrchov, ktoré sú súčasťou Chránenej krajinej oblasti Strážovské vrchy. Chotár ma značné výškové rozdiely. Stred obce ma nadmorskú výšku , pro brehu Váhu je to  a na Malom Maníne 812 metrov nad morom. Najvyšší bod je ale na hrebeni Hoľazní v nadmorskej výške  s názvom Havrania skala.

## Rodáci
* Dominik Tatarka, slovenský spisovateľ (1913 – 1989)

## Referencie

## Literatúra
* 
* 

## Pozri aj
* Dolina (osada)

## Iné projekty

## Externé odkazy
* 


Kategória:Obce okresu Považská Bystrica
Kategória:Sídla na Váhu
Sverepec

**Sverepec** (, ) je obec na Slovensku v okrese Považská Bystrica. 

V rokoch 1981 až 1990 bol Sverepec súčasťou mesta Považská Bystrica.

## Polohopis a prírodné pomery
Sverepec sa nachádza na ceste I/61 medzi Považskou Bystricou a obcou Beluša. Obec Sverepec leží na rozhraní Bytčianskej a Ilavskej kotliny, je súčasťou okresu Považská Bystrica na severovýchode Trenčianskeho kraja.

Územie obce leží v Strážovskej hornatine, v nadmorskej výške 300 až 399 m n. m. Katastrálne územie obce má celkom 624 ha, z toho: lúky 24 ha a lesy 124 ha.

V intraviláne obce pramení viacero vodných tokov, ktoré sa vlievajú do regulovaného potoka Sverepec, ktorý preteká celou dolinou a vlieva sa do Pružinky.

## Referencie

## Iné projekty

## Externé odkazy
* 


Kategória:Obce okresu Považská Bystrica
Slopná

**Slopná** je obec na Slovensku v okrese Považská Bystrica.

## História
Slopná je stará obec, svedčí o tom prvá písomná zmienka doložená v listine z roku 1277, kde je Slopná uvedená ako "possessio Szlopna". Obec pôvodne patrila k Trenčianskemu hradu. V roku 1323 ju trenčiansky župan Demeter daroval Tomášovi synovi Ogoliča, od ktorého pochádza rodina Slopňanských. Táto rodina patrila medzi najstaršie zemianske rodiny v Trenčianskej stolici. Medzi najstaršie spomínané postavy patrí, Gašpar literát zo Slopnej (Caspar literatus de Zlopna), uvádza sa ako bojovník v službách kráľa Mateja. V Slovenskej listine z roku 1460 sa spomína pod slovenským menom Caspar Slopnansky. Ďalšou historickou postavou, ktorá sa spomína bol Menhard zo Slopnej, tento daroval v roku 1466 kráľovi 800 forintov, za čo dostal do zálohy Teplú (dnes Trenčianska Teplá) a tak sa stal jej vlastníkom. 
Najznámejším rodákom bol však Šimon Fába (1731-1801), ktorý bol ostrihomským kanonikom a veľkým podporovateľom svojich rodákov.

Vývin názvu obce:
v roku 1277 sa spomína ako Slopna,
v roku 1330 sa spomína ako Zlopna,
od roku 1475 ako Slopna.
V roku 1598 mala obec 31 domov, v roku 1720 mala 27 daňovníkov, v roku 1784 64 domov, 73 rodín a 397 obyvateľov, v roku 1828 52 domov a 477 obyvateľov.

## Referencie

## Iné odkazy

## Externé odkazy
* 


Kategória:Obce okresu Považská Bystrica
Stupné

**Stupné** je obec, ktorá sa nachádza v Papradňanskej doline v okrese Považská Bystrica. Najstaršia písomná zmienka o obci je z roku 1416. Okolo obce sa týčia dva vrchy. Vľavo je Žeravica  a vpravo je Bukovina  V obci sa nachádza kaplnka Sedembolestnej Panny Márie.

## Referencie

## Iné projekty

## Externé odkazy
* 


Kategória:Obce okresu Považská Bystrica
Záskalie (okres Považská Bystrica)

**Záskalie** je obec na Slovensku v okrese Považská Bystrica. Je zovretá medzi dvomi známymi tiesňavami - Manínskou tiesňavou a Kostoleckou tiesňavou.

## Referencie

## Iné projekty

## Externé odkazy
* 


Kategória:Obce okresu Považská Bystrica
Bošáca

**Bošáca** je obec na Slovensku v okrese Nové Mesto nad Váhom.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová baroková stavba s polygonálnym ukončením presbytéria a predstavanou vežou, z rokov 1729-1733. Klasicistickou úpravou prešiel v roku 1789. Zaklenutý je valenou klenbou s lunetami. V interiéri sa nachádzajú nástenné maľby od J. Hanulu z roku 1906. Hlavný neobarokový oltár z roku 1928 pochádza z tirolských dielní. Centrálny výjav zobrazuje Nanebovzatie Panny Márie, je lemovaný sochami sv. Augustína a sv. Mikuláša. Fasády kostola sú členené pilastrami a lizénovými rámami. Okná sú polkruhovo ukončené so šambránami s klenákmi. Veža lemovaná pilastrami a kordónovými rímasami má nárožné zaoblenia, ukončená je korunnou rímsou so segmentovým štítom a zvonovitou helmicou s laternou.


Súbor:Bošáca, kostel (2).jpg|Kostol Nanebovzatia Panny Márie
Súbor:Bošáca, kostel (3).jpg
Súbor:Bošáca, detail vstupu.jpg|Portál kostola 
Súbor:Bošáca, detail sochy.jpg|Nika so sochou sv. Mikuláša


* Hromadný nález Bošáca – Špania dolina, pozostávajúci z 53 bronzových predmetov z obdobia prelomu mladšej a neskorej doby bronzovej (11001000 pred Kr.), náhodne nájdený v roku 2009 na južnom úpätí na vrchu Roháčová.

## Partnerské obce

*  Březová, Česko
*  Černovice, Česko
*  Horní Ředice, Česko

## Osobnosti obce
### Rodáci
* Štefan Jurech (* 1898 – † 1945), generál II. stupňa, veliteľ Rýchlej divízie na východnom fronte a vojenský diplomat
* Drahoslav Hulínek – archeológ a predseda výboru Slovenského archeologického a historického inštitútu

## Referencie

## Pozri aj
* Nová Bošáca

## Iné projekty

## Externé odkazy
* 


Kategória:Obce okresu Nové Mesto nad Váhom
Brunovce

**Brunovce** sú obec na Slovensku v okrese Nové Mesto nad Váhom. 

## Dejiny
V katastri obce bolo nájdené kostrové pohrebisko únětickej kultúry zo starej bronzovej doby. Prvá písomná zmienka o obci je z roku 1374. Patrila viacerým šľachtikým rodinám. Obyvatelia sa venovali poľnohospodártvu, ženy tiež výrobe čipiek a výšiviek.

## Kultúra a zaujímavosti
### Pamiatky
* Berčéniovský kaštieľ, dvopodlažná dvojtraktová neskororenesančná stavba na pôdoryse štvorca s vnútorným nádvorím a nárožnými vežami z rokov 1695-1697. Stojí na mieste staršej drevenej stavby patriacej Forgáčovcom. Prvou úpravou prešiel v rokoch 1695-1697. Barokovou úpravou prešiel v rokoch 1723-1734. Súčasťou kaštieľa je kaplnka Nanebovzatia Panny Márie z druhej polovice 17. storočia, v jeho interiéri sa nachádza hodnotná manieristická výmaľba a barokový oltár z obdobia okolo roku 1700. Fasády kaštieľa sú členené nárožnými vežami s barokovými helmicami a strednými rizalitmi. Fasády sú ukončené priebežnou atikou upravenou počas barokovej prestavby. Okná majú profilované ostenia, na rizalitoch s klenákmi. V jeho okolí je rozsiahly anglický park z 19. storočia.

Súbor:Szlovákia, Brunóc. Mednyánszky-kastély. A felvétel 1895-1899 között készült. - Fortepan 83413.jpg|Historické fotografie kaštieľa
Súbor:Szlovákia, Brunóc. Mednyánszky-kastély. A felvétel 1895-1899 között készült. - Fortepan 83414.jpg
Súbor:Szlovákia, Brunóc. Mednyánszky-kastély. A felvétel 1895-1899 között készült. - Fortepan 83564.jpg


## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Častkovce

**Častkovce** *(, )* sú obec na Slovensku v okrese Nové Mesto nad Váhom.

## Polohopis
Obec je situovaná na styku Trnavskej pahorkatiny a nivy Váhu pri juhovýchodnom úpätí Malých Karpát, 9 kilometrov od Nového Mesta nad Váhom, v nadmorskej výške 176 m. n. m. Nad obcou sa vypína vrch Veľký Plešivec (484 n.m.), časť pohoria okolo Veľkého Plešivca je vyhlásená ako prírodná rezervácia.

## Kultúra a zaujímavosti
### Pamiatky
* Révaiovský kaštieľ, dvojpodlažná dvojtraktová neskororenesančná stavba na pôdoryse písmena U z roku 1640. Barokovými úpravami prešiel v rokoch 17381745. Na prízemí kaštieľa sa nachádzajú miestnosti so segmentovými klenbami s lunetami. Na poschodí je slávnostná sieň so zrkadlovými klenbami so štukatúrami. Fasády kaštieľa sú členené pilastrami, okná majú profilované šambrány s nadokennými rímsami segmentového a trojuholníkového tvaru. Pri kaštieli sa nachádza rozsiahly krajinársky park.

* Dedinská zvonica, neskorobaroková murovaná stavba na pôdoryse kruhu s ihlancovou helmicou z roku 1777. 

* Rímskokatolícka kaplnka sv. Cyrila a Metoda z roku 1880.

Súbor:Kaštieľ Častkovce.jpg|Révaiovský kaštieľ
Súbor:Park, Častkovce (2010-07-27).jpg|Park pri kaštieli
Súbor:Kaštieľ v Častkovciach.xcf
Súbor:Kaštieľ v Částkovciach.jpg


## Občianska vybavenosť
V roku 1993 pri príležitosti 600 výročia od prvej písomnej zmienky o obci tu bol obyvateľmi postavený rímskokatolícky kostol Sedembolestnej Panny Márie.

## Osobnosti obce
### Rodáci
* Ján Révai (* 1748 – † 1806), spišský biskup. 

## Referencie

## Literatúra
* 

## Iné projekty

## Externé odkazy
* 


Kategória:Obce okresu Nové Mesto nad Váhom
Dolné Srnie

**Dolné Srnie** je obec na Slovensku v okrese Nové Mesto nad Váhom.

## Polohopis
Obec sa nachádza asi 3 km severozápadne od Nového Mesta nad Váhom na styku výbežkov Myjavskej pahorkatiny a Podunajskej nížiny na náplavovom kuželi Klanečnice. Patrí do Trenčianskeho kraja a Novomestského okresu.

## Kultúra a zaujímavosti
### Pamiatky
* Rímskokatolícka zvonica, baroková murovaná stavba na pôdoryse štvorca so stanovou strechou a polkruhovými rezonančnými otvormi, z prvej polovice 18. storočia. Nad vstupom do stavby sa nachádza nika so sochou Panny Márie. 

* Evanjelická zvonica, historizujúca murovaná stavba na pôdoryse štvorca z roku 1890. Fasáda zvonice je členená pilastrami, lizénovými rámami a kordónovými rímsami. Ukončená je ihlancovou helmicou.

## Občianska vybavenosť
* Evanelický kostol, modernistická stavba z roku 1968, postavená na mieste staršej modlitebne. 

## Osobnosti obce
### Rodáci
* Pavel Hečko (* 1825 - † 1895), filozof, predstaviteľ protestantskej filozofie
* Juraj Chorvát (* 1862 - † 1934), hudobník, evanjelický kantor, učiteľ, autor Veľkej partitúry k Tranosciusu a k Spevníku
* Štefan Svetský (* 1884 - † 1927), národovec, zberateľ starožitností, spisovateľ 

### Pôsobili tu
* Martin Rázus (* 1888 - † 1937), básnik, prozaik, esejista, dramatik, publicista, politik a evanjelický farár 
* Mária Rázusová-Martáková (* 1905 - † 1964), poetka, dramatička a prekladateľka

## Referencie

## Iné projekty

## Externé odkazy
* 
* ECAV Dolné Srnie  – stránka miestneho cirkevného zboru


Kategória:Obce okresu Nové Mesto nad Váhom
Horná Streda

**Horná Streda** je obec na Slovensku v okrese Nové Mesto nad Váhom v Trenčianskom kraji. 

## Polohopis
Chotárom obce preteká starý tok Váhu i Biskupický kanál, na ktorom od roku 1954 funguje vodné dielo Horná Streda.

## Dejiny
Na území dnešnej obce Horná Streda bolo slovanské pohrebisko z doby veľkomoravskej. Obec sa spomína od roku 1263, keď ju kráľ Belo IV. daroval kláštoru na Panónskej hore. Názov obce je doložený z roku 1263 ako Zeredahe, Seredahel, Sceredahel, z roku 1773 ako Streda, z roku 1920 ako Streda, z roku 1927 ako Horná Streda nad Váhom, z roku 1948 Horná Streda, maďarsky Vágszerdahely, Felsőszerdahely. Obec patrila od 17. storočia trnavským jezuitom, od roku 1773 ostrihomskému arcibiskupstvu, časť v 18. storočí Erdődyovcom. V roku 1715 mala 16 mlynov a 76 domácností, v roku 1753 mala 88 rodín, v roku 1787 mala 86 domov a 453 obyvateľov, v roku 1828 mala 84 domov a 585 obyvateľov. V roku 1813 zničila povodeň Váhu celú obec. Obyvatelia sa zaoberali poľnohospodárstvom. Tradičné zamestnanie sa zachovalo aj po roku 1918.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová pôvodne baroková stavba s pravouhlým ukončením presbytéria, transeptom  a predstavanou vežou z roku 1728. Stojí na mieste staršej stredovekej stavby doloženej v roku 1353. Výraznou úpravou v rondokubistickom štýle, ktorá mu dala súčasnú podobu prešiel v roku 1924. Obnovou prešiel v rokoch 2007-2009. V interiéri sa nachádza modernistický železobetónový kazetový strop. Fasády kostola sú členené oknami s profilovanými šambránami. Záver kostola s rizalitom je dekorovaný reliéfnym krížom a trojuholníkovým štítom. Individualisticky riešená veža je členená lizénami, ukončená oblúčkovým vlysom a nadstavbou v tvare trojlístku s krížom, do ktorého sú vložené hodiny. V podveží je umiestnený vstup do kostola s jednoosovým stĺpovým portikom.   

Súbor:Kostol - čelný pohľad - panoramio.jpg|Kostol Všetkých svätých
Súbor:Kostol Všech svätých - panoramio.jpg


### Kultúra
Každoročne sa tu konajú rôzne hudobné festivaly. Obec je zaujímavá aj tým, že na pomerne malom priestore tu fungujú nezávisle od seba až dva ochotnícke divadelné súbory: DIVOCH (Divadlo ochotnícke) a Dino (Divadlo nové).

## Šport
Obec má vlastný futbalový klub TJ Spartak Horná Streda, ale aj hokejový klub HK Horná Streda. V blízkosti obce sa nachádza 5 štrkovísk. 

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Hôrka nad Váhom

**Hôrka nad Váhom** je obec na Slovensku v okrese Nové Mesto nad Váhom.

## Polohopis
Obec leží medzi západným úpätím Považského Inovca a severnou časťou Podunajskej nížiny. V západnej rovinatej časti chotára dominuje rovinatá niva Váhu, tvorená holocénnymi náplavami, ktoré pozostávajú z pieskov, povodňových kalov a hlín. Geologicky odlišná je horská oblasť chotára, ktorá tvorí takmer 8 kilometrov dlhá Hôrčanská dolina s priľahlými svahmi. Najvýznamnejším tokom na území Hôrky je rieka Váh. V katastri obce sa nachádza časť PR Prieľačina a časť prírodnej pamiatky Pseudoterasa Váhu.

## Podnebie
Z hľadiska klimatického samotná obec Hôrka nad Váhom patrí do teplej oblasti, tak ako celé západné podhorie Považského Inovca. V normálnych rokoch priemerný počet ľadových dní, keď teplota nevystúpi nad bod mrazu, býva okolo 30 za rok a letných dní, s teplotou vyššou ako 25°C, je takmer 70.

## Dejiny
Spomína sa v roku 1246 ako majetok panstva hradu Tematín. 

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Kategória:Pomenovania podľa Váhu
Hrachovište

**Hrachovište** je obec na Slovensku v okrese Nové Mesto nad Váhom. 

## Kultúra a zaujímavosti
### Pamiatky
* Rímskokatolícky kostol Navštívenia Panny Márie, jednoloďová baroková stavba s polygonálnym ukončením presbytéria a predstavanou vežou, z rokov 1750-1756. V roku 1864 prešla obnovou veža. Interiér je zaklenutý valenou klenbou s lunetami a pruskou klenbou. Nachádza sa tu neskorobarokový hlavný oltár s prvkami empíru s centrálnym reliéfom Navštívenia Panny Márie zo začiatku 19. storočia. Ďalej sa tu nachádza neskorobaroková spovedelnica z konca 18. storočia. Fasády chrámu sú členené lizénovými rámami a opornými piliermi. Okná sú polkruhovo ukončené so šambránami s klenákmi. Veža je členená lizénovými rámami s nárožnými skoseniami, dekorovaná je ľudovými volutami a lambrekýnmi. Ukončená je korunnou rímsou s terčíkom a barokovou helmicou. 

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Kálnica

**Kálnica** je obec na Slovensku v okrese Nové Mesto nad Váhom. 

## Polohopis
Obec sa nachádza východne od Nového Mesta nad Váhom na západných svahoch Považského Inovca v ústí Kalnickej a Prostrednej doliny. Susedí s miestnou časťou Kočoviec – Rakoľuby. Obcou preteká Rybnícky a Kalnický potok.

## Prírodné podmienky
V katastrálnom území obce Kálnica na priľahlých svahoch Považského Inovca sa nachádza ložiskovo zaujímavá uránová mineralizácia. Je viazaná na vrchnú časť seleckého súvrstvia obalu tatrika. Ide o vrchnokarbónsku až permskú vulkanosedimentárnu formáciu, tvorenú ryolitovými vulkanitmi a ich pyroklastikami. Polygenetickú mineralizáciu tvoria uraninit, torbernit a brannerit viazané na základnú hmotu starších vulkanoklastík a sedimentov. Mineralizácia je tiež bohatá na galenit a pyrit. Odhadované zásoby uránu sú 1600 t, pri obsahu 0,069% U v rude.

## Dejiny
Prvá písomná zmienka o obci pochádza z roku 1396, no o staršom osídlení svedčia nálezy zvyškov popolníc i najväčší hromadný nález rádiolaritových čepelí, slúžiacich pravekému obyvateľstvu. Obyvatelia sa živili prevažne poľnohospodárstvom, ovocinárstvom a vinohradníctvom. Významné bolo i domáce tkanie plátna a výroba krojov. Bohaté lesy poskytovali príležitostnú prácu pri ich ošetrovaní i drevárskom spracovaní. Zo záznamov urbáru je zrejmé, že ešte v roku 1512 bolo v obci 12 rybníkov, z ktorých polovica sa ešte v tej dobe užívala. Zaujímavý je nález pustovne – základov kláštora františkánov v Kňažej doline, kde stál v minulosti kaštieľ rodiny Pongrácovcov.

## Kultúra a zaujímavosti
### Kultúra
V obci je aktívna kultúrno-športovo-spoločenská i divadelná činnosť, čomu napomáha moderný kultúrny dom i vybudovaný športový areál TJ Zavažan. Významná je piesňová a folklórna tradícia. V Kálnici sa prvé divadlo hralo po slovensky už v roku 1906.

Historický ráz pripomínajú dodnes zachované hlinené sedliacke tzv. „domy s výškou“. Ovocné sady umožňujú výrobu kvalitných ovocných destilátov, z ktorých najznámejšia je Kálnická slivovica. Je zaujímavé, že vinohrad poľnohospodárskeho družstva je najsevernejšie položeným veľkovýrobným vinohradom na Slovensku.

### Turistika
náhľad|Lokalita Malinište
Obec sa do povedomia dostáva zvyšujúcim sa cestovným ruchom a podujatiami presahujúcimi rámec obce v športe, chovateľstve a kultúre. Sústava horských ciest ponúka dobré podmienky pre turistiku a cykloturistiku s možnosťou, po turistickej značke, i výstupu na horský hrebeň. Pri výstupe na horský hrebeň je možné prenocovať vo voľne prístupnom turistickom zrube „Izbe“, ktorý sa už stal vyhľadávaným útočišťom turistov idúcich po horskom hrebeni.

Lesy sú vyhľadávanou a známou lokalitou pre zber nielen liečivých rastlín, ale hlavne húb. Prevažne bukové a dubové lesy dávajú dobré predpoklady i na veľkovýrobu kvalitného drevného uhlia, ktoré sa v Kálnici vyrába. Známe sú i prekrásne lokality viacerých druhov orchideí.

## Osobnosti obce
### Rodáci
* Milan Ivana (*1983), futbalista
* Milan Stano (*1949), maliar, grafik, karikaturista a ilustrátor

## Referencie

## Literatúra
* 

## Iné projekty

## Externé odkazy
* 


Kategória:Obce okresu Nové Mesto nad Váhom
Lúka (obec)

**Lúka** je obec na Slovensku v okrese Nové Mesto nad Váhom. 

## Kultúra a zaujímavosti
### Pamiatky
* Hrad Tematín, zrúcanina stredovekého hradu nad obcou, ktorý vznikol ako kráľovský v 40. rokoch 13. storočia po Mongolskom vpáde. Bol založený na mieste staršieho slovanského hradiska. Hrad patril do siete hradov brániacich Považie. Na prelome 13. a 14. storočia patril do domínia Matúša Čáka. Po jeho smrti pripadol kráľovskej korune, kráľom Ľudovítom bol darovaný Vavrincovi z rodu Ujlakyovcov. V roku 1524 ho od kráľa odkúpil Alexej I. Turzo, Turzovci vlastnili panstvo do vymretia rodu v roku 1636. Dalším vlastníkom hradu boli Berčéniovci a Čákiovci, ktorým bol skonfiškovaný v roku 1694 za účasť v Tököliho povstaní. V tomto období sa majitelia hradu už zdržiavali v kaštieli v Brunovciach. Druhýkrát bol skonfiškovaný Mikulášovi Berčénimu v roku 1710 po potlačení povstania Františka II. Rákociho. Cisárskymi vojskami poškodený hrad už nebol obnovený. Zrúcanina hradu sa skladá z mohutnej veže z obdobia okolo roku 1300, gotického paláca pochádzajúceho z druhej polovice 15. storočia, južný renesančný palác zo 17. storočia a východný renesančný palác z rokov 1614-1625. Od roku 2007 prebieha postupná konzervácia hradnej zrúcaniny s pomocou dobrovoľníkov z OZ Hrad Tematín. 

* Kaštieľ, dvojpodlažná trojtraktová neskororenesančná stavba na pôdoryse štvorca s nárožnými vežami z roku 1674. Barokovou úpravou prešiel v roku 1756, keď bol zastrešený manzardovou strechou. V interiéri sa nachádzajú miestnosti zaklenuté hrebienkovou lunetovou klenbou. Vstup do kaštieľa je riešený ako jednoosový portikus ukončený balkónom. Fasády sú členené kordónovou rímsou a lizénovými rámami. Okná sú segmentovo ukončené so šambránami so segmentovými nadokennými rímsami a klenákmi. Pri kaštieli sa nachádza kaplnka sv. Márie Magdalény, postavená v 18. storočí ako loreta. Dnes je už jej dispozícia zmenená.

Súbor:Tematín Castle (2795).jpg|Hrad Tematín
Súbor:Tematin3.jpg
Súbor:Castle Tematín (9035).jpg
Súbor:Castle Tematín (8673).jpg|Vstupná brána hradu


### Prírodné zaujímavosti
V katastrálnom území obce sa nachádza národná prírodná rezervácia Tematínska lesostep, časť NPR Javorníček, časť PR Kňaží vrch a časť územia európskeho významu Natura 2000 – Tematínske vrchy. V obci je vrt prírodnej minerálnej vody Matúšov prameň (CC-1). Nachádzajú sa tu aj dva vodospracovateľské podniky, SLOVENSKÉ PRAMENE A ŽRIEDLA Budiš a.s. a Vodax a.s. (Lucka).  

## Občianska vybavenosť
16. septembra 2006 bol v obci posvätený nový rímskokatolícky kostol Bolestnej Panny Márie.

## Referencie

## Literatúra
* 

## Iné projekty

## Externé odkazy
* 
* OZ Hrad Tematín - stránka občianskeho združenia


Kategória:Obce okresu Nové Mesto nad Váhom
Modrová

**Modrová** (, , *do roku [[1927]] Veľká Modrovka*) je obec na Slovensku v okrese Nové Mesto nad Váhom,  V katastrálnom území obce sa nachádza časť prírodnej rezervácie Kňaží vrch a časť územia európskeho významu Natura 2000 – Tematínske vrchy.

## Kultúra a zaujímavosti
### Pamiatky
* Rímskokatolícky kostol kostol svätého Michala archanjela, jednoloďová románska stavba s pravouhlým ukončením presbytéria a predstavanou vežou, z prelomu 12. a 13. storočia. V registri pápežských desiatkov z roku 1332 vyberaných po farách Nitrianskeho archidiakonátu sa nachádza záznam o kňazovi Pavlovi z kostola sv. Michala, ktorý platil 9 grošov. Tento údaj sa zreme vzťahuje na Modrovú, keďže v nasledujúcom zápise je spomínaná susedná fara v Hrádku. V štatútoch ostrihomskej kapituly z roku 1397 medzi ďalšími farnosťami je zachytená aj fara v Modrovej v Nitrianskom archidiakonáte. V období gotiky bola pristavaná sakristia. Na začiatku 18. storočia kostol prešiel barokovou úpravou, bola pristavaná veža a vznikli súčasné okenné otvory. Interiér je zaklenutý valenou klenbou. Z románskeho obdobia sa dochovala hrubá stavba a zamurovné románske okná. Kamenná románska krstiteľnica z tohto kostola je súčasťou bierok Podjavorinského múzea v Novom Meste nad Váhom. V presbytériu je dochovaný gotický sedlový portál do sakristie. Zariadenie kostola je z 20. storočia. Fasády kostola sú hladké s prezentovaným románskym oknom svätyne a ranogotickými oknami sakristie. Veža je ukončená korunnou rímsou s terčíkom a barokovou helmicou. 

## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Nové Mesto nad Váhom
Modrovka

**Modrovka** je obec na Slovensku v okrese Nové Mesto nad Váhom.

## Polohopis
Obec je najjužnejšie položenou obcou mikroregiónu Beckov-Zelená Voda-Bezovec. Leží na styku západného úpätia strednej časti Považského Inovca s výbežkom Dolnovážskej nivy. Stred obce je vo výške 180 metrov nad morom. 

## Dejiny
Prvá písomná zmienka o obci pochádza z roku 1348, keď sa spolu s obcou Modrová (a ďalšími obcami) stala súčasťou novoformovaného tematínskeho panstva. História osídľovania tohto územia však siaha až do staršej doby kamennej, teda pred 25 000 rokmi. V období 2 svetovej vojny sa v blízkosti zrútilo vojenské lietadlo anglického letectva.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca ukončená stanovou strechou z 19. storočia. Fasády zvonice sú členené lizénovými rámami, rezonančné otvory majú segmentové ukončenia a profilované šambrány s klenákmi. Na fasáde orientovanej k ceste je umiestnená nika so sochou sv. Juraja. 

### Zaujímavosti
* V obci sa nachádza vzácny chránený strom - Metasekvoja čínska.
* V blízkosti sa nachádza Modrovská jaskyňa, najväčšia v Považskom Inovci, ktorá nie je sprístupnená pre verejnosť.
* V minulosti v obci pristávali plte. Na tieto časy sa zachovala pamiatka - kamene o ktoré sa priväzovali.
* Neďaleko obce je zrúcanina hradu Tematín.

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Očkov

**Očkov** je obec na Slovensku v okrese Nové Mesto nad Váhom. 

## Dejiny
Na území dnešnej obce Očkov bolo sídlisko únětickej kultúry zo staršej doby bronzovej, velaticko-baierdorfská kniežacia mohyla z mladšej doby bronzovej, najväčšie u nás známe rímsko-barbarské pohrebisko s nálezom mramorovej urny, slovanské sídliskové nálezy z 10.11. storočia. Obec sa spomína od roku 1321 v podobe Wchkou, z roku 1321 ako Ochko, z roku 1808 ako Očkov, maďarsky Ocskó.

Obec patrila Očkajovcom, v 18. storočí časť obce panstvu Čachtice. V roku 1709 ju zničili cisárske vojská. V roku 1715 mala vinice a 14 domácností, v roku 1753 24 rodín, v roku 1787 36 domov a 283 obyvateľov, v roku 1828 54 domov a 372 obyvateľov. Zaoberali sa poľnohospodárstvom a vinohradníctvom.

Po roku 1918 sa obyvatelia popri poľnohospodárstve zaoberali aj výšivkárstvom (najmä v rokoch 19381939). V rokoch 19251929 uskutočnili pozemkovú reformu.

## Kultúra a zaujímavosti
### Pamiatky
* Náčelnícka mohyla, archeologická lokalita velatickej kultúry z mladej doby bronzovej asi z 12. storočia pred Kr. Lokalita skúmaná v rokoch 1953-1959 pozostáva z mohyly náčelníka a popolnicového pohrebiska datovaného do mladej rímskej doby. V objekte je rekonštruovaná hrobová komora na základe nálezových okolností. Mŕtveho položili na hranicu o priemere asi 10 m v slávnostnom odeve spolu s bronzovými a zlatými šperkami. Na mieste hranice vykopali obdĺžnikovú hrobovú komoru obloženú drevom pokrytú sedlovou strechou. Na strechu poukladali ďalšie milodary, bronzové a hlinené nádoby. Na strechu následne naniesli vrstvu spraše striedavo s vrstvami kameňa. Na kamenné jadro navrstvili zeminu. Okraj dobudovaného celku spevnili kamenným vencom s priemerom 25 m. Areál je sprístupnený verejnosti, mohyla je prezentovaná v presklenom kubuse. 
 
* Socha Panny Márie, barokový valcový stĺp so sochou Madony z roku 1749. Upravený bol v roku 1770, obnovou prešiel v roku 1987.

* Kaplnka sv. Cyrila a Metoda, neoklasicistická stavba s pravouhlým záverom a vežou tvoriacou súčasť jej hmoty z rokov 1860-1861. V interiéri je umiestnený oltár s obrazom od Alexandra Buznu z roku 1927. Fasády kaplnky sú členené lizénami a polkruhovo ukončenými oknami. Veža má formu edikuly lemovanej pilastrami s trojuholníkovým štítom s tympanónom. 

* V obci pôvodne stála aj baroková kúria Očkajovcov z roku 1770, no v roku 2008 bola asanovaná. 

Súbor:Mohyla, Očkov (2010-07-27).jpg|Mohyla náčelníka z mladej bronzovej doby
Súbor:Mohyla v Očkove.jpg|Rekonštrukcia pohrebnej komory
Súbor:Mohyla v Očkove popis.jpg


## Referencie

## Iné projekty

## Zdroj
* 

## Externé odkazy
* 


Kategória:Obce okresu Nové Mesto nad Váhom
Podolie (okres Nové Mesto nad Váhom)

**Podolie** je obec na Slovensku v okrese Nové Mesto nad Váhom. 

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová pôvodne gotická stavba s polygonálnym ukončením presbytéria a predstavanou vežou z obdobia pred rokom 1332. V rokoch 1748-1758 prešiel barokovou úpravou, keď bol rozšírený a doplnený o vežu. Interiér je zaklenutý pruskými klenbami. K lodi sú pripojené dve protiľahlé kaplnky. Hlavný oltár a bočné oltáre sú klasicistické z prvej polovice 19. storočia. Fasády kostola sú členené lizénovými rámami a polkruhovo ukončenými oknami so segmentovými nadokennými rímsami. Veža je členená lizénami a ukončená korunnou rímsou s terčíkom s hodinami a zvonovitou helmicou pokrytou škridlou. Vo veži je umiestnený gotický zvon z roku 1403. Okolo kostola sa nachádza opevnenie členené opornými piliermi z obdobia renesancie zo 17. storočia.

* Dedinská zvonica v časti Korytné, jednoduchá murovaná stavba na pôdoryse štvorca so stanovou strechou z prvej polovice 19. storočia. Zvonica má segmentovo ukončené rezonančné otvory, nad vstupom je umiestnená nika so sochou Panny Márie.

* Dedinská zvonica v časti Korytňanské Kopanice, jednoduchá murovaná stavba na pôdoryse štvorca so stanovou strechou zo začiatku 20. storočia. Zvonica má segmentovo ukončené rezonančné otvory. 

Súbor:Podolie kostol 05.jpg|Kostol sv. Juraja
Súbor:Podolie kostol 01.jpg
Súbor:Podolie kostol 03.jpg|Bočná kaplnka
Súbor:Podolie kostol 02.jpg|Detail veže


### Zaujímavosti
* Park miniatúr Matúšovho kráľovstva

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Potvorice

**Potvorice** sú obec na Slovensku v okrese Nové Mesto nad Váhom.

## Dejiny
Na území dnešnej obce Potvorice bolo žiarové pohrebisko s keramikou pražského typu, najstaršie známe na Slovensku. Obec sa spomína v roku 1263 vo forme Potworich, neskôr Pothowarich, Pothoworich, Potuorch, z roku 1348 ako Pathwaricz, z roku 1773 ako Potworicze, z roku 1920 ako Patvarovce, z roku 1927 ako Potvorice, po maďarsky Patvarós. Obec patrila ku kráľovským majetkom, neskôr zemepánom Ruttkayovcom, Báršoňovcom, Čákiovcom, Jesenským a iným. V roku 1715 mala obec 2 mlyny, 25 poddanských a 11 želiarskych domácností, v roku 1753 mala 57 rodín, v roku 1787 mala 47 domov a 369 obyvateľov, v roku 1828 mala 46 domov a 316 obyvateľov. Zaoberali sa poľnohospodárstvom. Pri tradičnom zamestnaní zostali aj po roku 1918.

## Kultúra a zaujímavosti
náhľad|vľavo|Murovaná zvonica
### Pamiatky
* Dedinská zvonica, jednoduchá murovaná stavba na pôdoryse štvorca so stanovou strechou z druhej polovice 18. storočia. Nárožia zvonice sú lemované lizénami. Nad vstupom je umiestnená nika so sochou Panny Márie z konca 19. storočia. 

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Stará Lehota

**Stará Lehota** je obec na Slovensku v okrese Nové Mesto nad Váhom.

## Polohopis
Radová dedina leží v doline pohoria Považský Inovec, v hornej časti údolia Modrovského potoka, 

## Dejiny
Prvá písomná zmienka o obci je z roku 1348, keď sa spomína namiesto súčasných dvoch (Starej a Novej) len jedna Lehota (Lehata). Pravdepodobne už v tej dobe išlo o celé územie, v ktorom sa vyskytovali obe osady. Názov obce napovedá o jej vzniku. Ľuďom, ktorí sa podujali zúrodniť a kolonizovať neplodné, zväčša horské oblasti udeľovali zemepáni na určitý čas úľavu – lehotu od odvodov, naturálnych dávok či peňažnej renty. Stará Lehota, podobne ako aj ostatné obce stredného Považia patrila panstvu Tematín a neskôr početným zemanom. Vďaka čiastočnej geografickej izolácii sa na lehotách udržali zvyky a tradície dlhšie ako v iných obciach mikroregiónu. Ešte v prvej polovici 20. storočia sa gazdovi pred prvou oračkou pripravovalo zvláštne jedlo, záprah aj gazda sa pokropili svätenou vodou. Tento úkon mal zabezpečiť gazdovi zdravie, dostatok vlahy a ochranu obilia pred sneťou. Vyorané skaly sa kládli na násyp v bočnej svahovej časti poľa, ktorý spevňoval svah a zabraňoval erózii.

Jedným zo spôsobov obživy miestnych obyvateľov bolo poľnohospodárstvo. Významnou činnosťou bolo kosenie, chov domácich zvierat, najmä hovädzieho dobytka a oviec, ktoré mal na starosti obecný pastier. Najdôležitejším zdrojom obživy bol les. Popri ťažbe palivového a stavebného dreva, výrobe dreveného náradia bol výrazným zdrojom príjmov aj zber lesných plodov a húb.

Podľa patróna miestneho kostola, sv. Mikuláša je odvodený aj motív obecného znaku. Strieborná postava sv. Mikuláša stojí na striebornej pažiti, v pravej ruke drží barlu a v ľavej knihu s troma zlatými guľami.

## Kultúra a zaujímavosti
### Pamiatky
* Rímskokatolícky kostol sv. Mikuláša biskupa, jednoloďová pôvodne gotická stavba s polygonálnym ukončením presbytéria, transeptom a predstavanou vežou, zo 14. storočia. Úpravou prešiel v roku 1788 a v 20. storočí. Interiér je plochostropý. Zariadenie kostola je novodobé z 20. storočia. V presbytériu sa nachádza kamenné výklenkové pastofórium z 15. storočia. Fasády kostola sú členené lizénovými rámami a segmentovo ukončenými oknami so šambránami. Veža je členená lizénovými rámami a ukončená korunnou rímsou s terčíkom a ihlancovou helmicou.

## Prírodné zaujímavosti
Jaskyňa *Pod Teplým vrchom* neoplýva krasovou výzdobou, no je dokladom o krasovatení karbonatických hornín. Nachádza sa nad záchytom vodného zdroja južne od Starej Lehoty a dosahuje dĺžku niekoľko desiatok metrov. V súčasnosti je neprístupná a o jej sprístupnení pre verejnosť sa zatiaľ neuvažuje. Viažu sa na ňu viaceré povesti.

Poloha obce poskytuje vhodné podmienky na turistiku a cykloturistiku, atraktívnou a pomerne blízkou destináciou je zrúcanina hradu Tematín, ako aj pestré lesy Považského Inovca.

V katastrálnom území obce sa nachádza časť národnej prírodnej rezervácie Javorníček a časť územia európskeho významu Natura 2000 – Tematínske vrchy.

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Trenčianske Bohuslavice

**Trenčianske Bohuslavice** sú obec na Slovensku v okrese Nové Mesto nad Váhom.

## Kultúra a zaujímavosti
### Pamiatky
* Rímskokatolícka kaplnka Nepoškvrneného počatia Panny Márie, obdĺžniková z časti dvojpodlažná rokoková stavba so segmentovým záverom z rokov 1760-1763. Pôvodne tvorila súčasť zaniknutého kaštieľa Erdödyovcov, ktorý bol v roku 1905 zbúraný. Interiér kaplny je zaklenutý českými plackami s hodnotnou rokokovou freskovou výmaľbou, ktorej autorom je F. A. Maulbertsch. Priestoru dominuje freska Nanebovzatia Panny Márie, nad panským oratóriom je to alegória víťazstva cirkvi a v pendantívoch zobrazenia cirkevných otcov sv. Augustína, Gregora, Hieronyma a Ambróza. Nad presbytériom sú zobrazené výjavy zo Starého a Nového zákona. Interiér tvorí intaktne dochovaný rokokový celok skladajúci sa okrem fresiek z troch oltárov, kazateľnice a organu. Autorom oltárnych obrazov Nepoškvrnenéo počatia, sv. Františka Serafínskeho a sv. Antona Paduánskeho je takisto Maulbertsch. Autorom architektúry oltárov a kazateľnice je pravdepodobne bratislavský majster Ľudovít Gode. Pred hlavným oltárom je umiestnená rokoková mreža. Pod oltárom sv. Františka Serafínskeho sa nachádza presklená truhla s telom martýra Adeodata. Fasády kaplnky sú členené pilastrami a kordónovými rímsami. Okná so segmentovým ukončením majú profilované šambrány a trojuholníkové frontóny s tympanónmi. Nad portálom je umiestnená rokoková kartuša a trojuholníkový frontón nesený konzolami.   

* Ľudový dom číslo 19, jednopodlažná dvopriestorová stavba s výškou z nepálenej tehly z roku 1833. Fasády domu sú členené lizénovými rámami, vo vnútri polí je použitá hrubá omietka. 

Súbor:Trenčianske Bohuslavice kaplnka 05.jpg|Rokokový portál kaplnky
Súbor:Trenčianske Bohuslavice kaplnka 03.jpg
Súbor:Trenčianske Bohuslavice kaplnka 04.jpg|Detail mreže
Súbor:Trenčianske Bohuslavice kaplnka 02.JPG|Reliéf na fasáde


## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Vaďovce

**Vaďovce** sú obec na Slovensku v okrese Nové Mesto nad Váhom.

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová pôvodne gotická stavba s pravouhlým ukončením presbytéria a predstavanou vežou z rokov 1424-1427. Úpravou prešiel v 17. storočí, neskôr bol barokovo upravený. V roku 1770 bola doplnená veža. Po požiari v roku 1779 bol obnovený. Fasády kostola sú členené lizénami, opornými piliermi a polkruhovo ukončenými oknami s profilovanými osteniami s klenákmi. Veža je členená pilastrami a ukončená korunnou rímsou s terčíkom a zvonovitou helmicou s laternou, ktorá je pokrytá šindľom. Nachádza sa tu zvon z roku 1693.

* Evanjelická zvonica, murovaná stavba na pôdoryse štvorca z rokov 1895-1898. Obnovou prešla v roku 1931 a 1971. Fasády zvonice sú členené lizénami, ukončená je korunnou rímsou s terčíkom a ihlancovou helmicou.

Súbor:Vaďovce - kostol sv. Michala6.jpg|Kostol sv. Michala
Súbor:Vaďovce - kostol sv. Michala5.jpg|
Súbor:Vaďovce - zvonica1.jpg|Evanjelická zvonica
Súbor:Vaďovce - zvonica2.jpg|
Súbor:Vaďovce - železničná stanica.jpg|Železničná stanica


## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Nová Ves nad Váhom

**Nová Ves nad Váhom** je obec na Slovensku v okrese Nové Mesto nad Váhom.

## Kultúra a zaujímavosti
### Pamiatky
* Rímskokatolícky kostol sv. Martina biskkupa, jednoloďová pôvodne ranogotická stavba s polygonálnym ukončením presbytéria a predstavanou vežou z konca 13. storočia. V roku 1538 bol zaklenutý krížovými klenbami v duchu renesancie, bola doplnená veža. V polovici 18. storočia prešiel barokovou úpravou, keď bola predĺžená loď kostola a vznikol súčasný polygonálny záver. Výražným rozšírením severným smerom prešiel v roku 1943, dielo architekta Š. Paulíka. V interiéri sa nachádza klasicistická kazateľnica z druhej polovice 18. storočia, spovednica z konca 18. storočia a krstiteľnica z prvej polovice 19. storočia. Fasády kostola sú členené polkruhovo ukončenými oknami so šambránami. Veža je ukončená barokovou helmicou s laternou.

## Šport
Pôsobí tu futbalový klub SFK Nová Ves nad Váhom.

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Kategória:Pomenovania podľa Váhu
Višňové (okres Nové Mesto nad Váhom)

**Višňové** je obec na Slovensku v okrese Nové Mesto nad Váhom.

## Polohopis
Obec Višňové leží na úpätí severných výbežkov Malých Karpát pod Čachtickým hradom. Od Nového Mesta nad Váhom je vzdialená  juhozápadne. Stred obce na nachádza v nadmorskej výške  Rozloha obce je , k 31. 12. 2013 mala obec 169 obyvateľov. Nad Višňovým sa vypína hrad Čachtice. Obcou preteká Jablonka. V katastrálnom území obce sa nachádza časť NPR Čachtický hradný vrch.

## Kultúra a zaujímavosti
### Pamiatky
* Dedinská zvonica, jednoduchá murovaná stavba na pôdoryse štvorca s ihlancovou helmicou z roku 1899. Úpravami prešla v roku 1971. Fasády zvonice sú členené kordónovou rímsou, rezonančné otvory sú polkruhovo ukončené. Nad vstupom je umiestnená pamätná tabuľa s vročením z doby jej obnovy.

## Referencie

## Iné projekty

## Externé odkazy
* 


Kategória:Obce okresu Nové Mesto nad Váhom
Brodzany

**Brodzany** sú obec na Slovensku v okrese Partizánske.

## Poloha
Brodzany ležia na ľavej strane údolia rieky Nitry, na okraji Nitrianskej sprašovej pahorkatiny a pohoria Tribeč, 2 km juhozápadne od Partizánskeho a 15 km od Topoľčian.

V blízkosti sa nachádza vrch Osečný s nadmorskou výškou 551 m n. m. ako aj panoramatický výhľad z lúky na štáloch Hlboké.

## Dejiny
Korene osídľovania dnešného územia obce nachádzame už v mladšej dobe kamennej. Významná lokalita lengyelskej kultúry. Na lokalite *Šiaškonce* sú stopy osady z mladšej doby železnej. Prvá písomná zmienka o obci pochádza z roku 1293, patrila tunajším zemanom. Súdobý názov obce bol Brogyan. Brodzany sa svojou históriou a prírodnými krásami radia k popredným obciam povodia Nitry.

## Pamiatky
### Kaštieľ
Brodzany sú známe najmä renesančným kaštieľom zo 17. storočia, ktorý bol postavený na starších základoch kúrie pravdepodobne zo 14. storočia (spomína sa v roku 1377). Dvojposchodový štvorkrídlový kaštieľ má výrazné hranolové veže a romanticky upravené nádvorie s arkádami. V 19. storočí sa majiteľom kaštieľa stal rakúsky diplomat Gustáv Vogel barón von Friesenhof, pôsobiaci v Petrohrade. Po smrti prvej manželky sa oženil so sestrou Puškinovej manželky Alexandrou Gončarovovou a neskôr sa usadili v Brodzanoch. Sem za nimi chodievala Puškinova manželka Natália s deťmi, ako aj významní predstavitelia ruskej literatúry.

V kaštieli je po rekonštrukcii od roku 1979 *Literárne múzeum A. S. Puškina*. Je okrem Moldavska jediné múzeum mimo územia Ruskej federácie venované Puškinovi. Na prízemí kaštieľa je inštalovaná expozícia o slovensko-ruských literárnych vzťahoch, je tu aj miestnosť venovaná dielam A. S. Puškina a jeho vplyvu na slovenský literárny život. Na poschodí je pôvodný interiér kaštieľa. Historické salóny zaujmú dobovým nábytkom, osobnými predmetmi príslušníkov rodiny a bohatou obrazovou výzdobou. Súčasťou pamiatkového areálu brodzianskeho kaštieľa je aj rozsiahly anglický park s vodnými kaskádami potoka Geradza. V parku sa nachádza socha A. S. Puškina od Ladislava Snopeka a Martina Kusého a busty viacerých osobností slovenskej a ruskej literatúry od slovenských výtvarníkov.  Od roku 1984 má štatút chránený areál pod názvom Brodziansky park.

### Kaplnka a letohrádok
V hore nad obcou sa nachádza evanjelická kaplnka s hrobkou majiteľov brodzianskeho kaštieľa. Neďaleko od kaplnky je letohrádok *Babylon*, ktorý slúžil ako letné sídlo kňažnej Natálie.

## Rodáci
* Izák Caban, slovenský filozof, teológ a dramatik
* Vladimír Reisel, spisovateľ

## Referencie

## Iné projekty

## Externé odkazy
* 


Kategória:Obce okresu Partizánske
Ješkova Ves

**Ješkova Ves** je obec na Slovensku v okrese Partizánske.

## Prírodné pomery
Ješkova Ves leží pri severnom úpätí pohoria Tribeč v bočnom údolí na hornom toku potoka Vyčoma, na Klížskom potoku. Nadmorská výška v strede obce je , v chotári 201 Severozápadná časť chotára je na odlesnenej, výmoľmi rozčlenenej pahorkatine, ostatná na vrchovine a hornatine Tribeča, miestami s bralným povrchom, ktorý tvoria druhohorné a kryštalické horniny. Svahy sú porastené dubovohrabovými lesmi a bučinami.

## Dejiny
Obec sa vyvinula zo zemianskej osady z 12. storočia. V potvrdení kláštorných majetkov kráľom Ondrejom III. z roku 1293 sa spomína lokalita Petrus, ktorá bola predchodcom dnešnej obce. V roku 1430 sa obec volala Jeksfalu, 1920 Ježkova Nová Ves, 1927 Ježkova Ves, a od roku 1990 Ješkova Ves až do teraz.  Obec patrila Bossányiocom a od roku 1430 panstvu v Klíži. Od roku 1964 vytvárala s obcami Klíž a Klížske Hradište obec Veľký Klíž. Od r. 1990 je samostatnou obcou Ješkova Ves.

## Referencie

## Iné projekty

## Externé odkazy
* 


Kategória:Obce okresu Partizánske
Krásno (okres Partizánske)

**Krásno** je obec na Slovensku v okrese Partizánske.

## Prírodné pomery
Krásno leží vo východnej časti sprašovej Nitrianskej pahorkatiny, pri severnom úpätí pohoria Tribeča, na ľavostrannej terase rieky Nitry. 

## Dejiny
Z výskumu je známa existencia človeka v tejto oblasti asi pred 100 000 rokmi. Je tu veľké slovanské pohrebisko z 11. - 14. storočia a nálezy starej keramiky. V 13. storočí obec patrila Tomášovi Ryšavému  a neskôr často menila vlastníkov.
V 19. storočí tu založil Gregor Friesenhof Hospodársky spolok údolia Nitry a meteorologickú stanicu a r. 1875 aj tlačiareň, v ktorej sa tlačili správy meteorologickej stanice, knihy a správy Hospodárskeho spolku údolia Nitry v troch rečiach. Tlačiareň zanikla r. 1914. V roku 1880 založil aj Hasičský zbor a bol zakľadateľom hasičstva na Hornej Nitre. Obyvatelia sa zaoberali poľnohospodárstvom, ovocinárstvom a ženy tkaním.

## Kultúrne zaujímavosti
Dominantou obce je klasicistický rímskokatolícky kostol Povýšenia sv. Kríža z 18. storočia s oltárnym obrazom od Zanussiho z roku 1806. Na okraji obce sú v opevnenom areáli prezentované základy ranorománskeho kostolíka z konca 11. storočia.

## Referencie

 
## Pozri aj
* Zoznam kultúrnych pamiatok v obci Krásno

## Iné projekty

## Externé odkazy
* 
* Ranorománsky kostolík na apsida.sk


Kategória:Obce okresu Partizánske
Livina (obec)

**Livina** je obec na Slovensku v okrese Partizánske.

## Prírodné pomery
Leží v strednej časti Nitrianskej sprašovej pahorkatiny na nive a najnižšej terase Bebravy.

## Dejiny
Patrila viacerým zemianskym rodinám, v 16. storočí Damiánovi, neskôr Batthyanyiovcom, Hodossyovcom, Vietorisovi a iným. Obyvatelia sa zaoberali poľnohospodárstvom a ovocinárstvom. V roku 1960 bola obec zlúčená s Nadlicami a osamostatnila sa po r. 1990 a tým sa stala najmenšou obcou okresu Partizánske. 

## Kultúrne zaujímavosti
V obci stojí Kostol sv. Štefana, kráľa, pôvodne románska stavba z 12. alebo 13. storočia, prestavaná v roku 1924. Okolo kostola je cintorín. V obci sa nachádza mlyn pri rieke Bebrave, ktorý bol elektrifikovaný a ešte pred niekoľkými rokmi funkčný.

## Referencie

## Iné projekty

## Externé odkazy
* 
* Profil románskeho kostola v Livinej


Kategória:Obce okresu Partizánske
Livinské Opatovce

**Livinské Opatovce** sú obec na Slovensku v okrese Partizánske.

## Prírodné pomery
Leží v strednej časti Nitrianskej sprašovej pahorkatiny v údolí potoka Livina. 

## Dejiny
Od roku 1321 do roku 1468 patrila obec zoborskému kláštoru. Od polovice 15. storočia patrila panstvu Skačany, od roku 1777 nitrianskej kapitule. Za 1. ČSR pracovali ako sezónni robotníci v Česku, na južnom Slovensku a v Nemecku. Vznikla odčlenením od Nadlíc.

## Kultúrne zaujímavosti
V obci sa nachádza materská škola. Chotár obce obhospodaruje prosperujúce poľnohospodárske družstvo, v ktorom je zamestnaná časť obyvateľov, ostatní dochádzajú za prácou hlavne do okolitých miest. V obci je vybudovaná regionálna skládka odpadov Borina-ekos, s.r.o.. V roku 1998 – 1999 bol vybudovaný verejný vodovod a plynofikácia obce. Jedinou pamiatkou je klasicistický rímskokatolícky kostol sv. Kataríny Alexandrijskej z 19. storočia.

## Starostovia
* 2002 – 2005 – Aladár Burza (nezávislý), odstúpil pre zdravotné problémy
* 2005 – 2006- Anton Bim (nezávislý) - zastupujúci starosta do 03.04.2006.
* 2006 – 2010- Daniela Hanová 

## Referencie

## Iné projekty

## Externé odkazy
* 


Kategória:Obce okresu Partizánske
Malé Uherce

**Malé Uherce** sú obec na Slovensku v okrese Partizánske.

## Prírodné pomery
Územie obce Malé Uherce sa nachádza na rozhraní Geomorfologických celkov Podunajská pahorkatina (jej severovýchodna časť) a Tribeč (severovýchodná časť). Stred obce leží v nadmorskej výške cca 210 m. Najnižšie miesto obce sa nachádza v jej severnej časti na nive rieky Nitra vo výške cca 190 m n.m. Naopak najvyššie položené miesto v katastri obce leží v masíve vrchu Osečný (551 m n.m) vo výške cca 545 m n.m., v južnej časti katastrálneho územia obce.

## Dejiny
Územie obce bolo v 13. storočí „zemou kráľovských služobníkov“ patriacou k oslianskemu dištriktu.  V roku 1388 patrila panstvu Sivý kameň, na kratší čas tu získali majetkové práva Hunyadyovci a Lessenyeyovci. Obyvatelia boli poľnohospodári.  V roku 1971 bola obec pričlenená k mestu Partizánske. V roku 1993 bolo uskutočnené referendum, v ktorom sa občania vyjadrili, že sa chcú odčleniť od mesta. V roku 1994 sa stali samostatnou obcou.

## Kultúrne zaujímavosti
V obci sa nachádza pôvodne barokový, v 18. storočí prestavený kaštieľ a baroková kaplnka.

## Referencie

## Iné projekty

## Externé odkazy
* 


Kategória:Obce okresu Partizánske